open-index/open-wikipedia-markdown huggingface dataset:
Joulusaarensuula

**Joulusaarensuula** (*Papasula abbotti*) on suulien heimoon kuuluva Joulusaaren kotoperäinen lintulaji. Aikaisemmin laji on pesinyt laajemmalla alueella Tyynellämerellä ja Intian valtamerellä. Pesimäajan ulkopuolella joulusaarensuulat vaeltelevat Intian valtamerellä. Lajin kokonaiskanta on noin 2&nbsp;500&nbsp;pesivää paria eli noin 6&nbsp;000&nbsp;täysikasvuista yksilöä. Robert Ridgway kuvaili lajin holotyypin Seychelleihin kuuluvalta Assumptionilta vuonna 1893 ja nimesi sen William Louis Abbottin kunniaksi.

## Lähteet
Tartar

**Tartar** voi tarkoittaa seuraavia:

* HMS Tartar, Britannian Kuninkaallisen laivaston aluksia:
* RIM-24 Tartar, yhdysvaltalainen ilmatorjuntaohjus
* tartarpihvi, raakana syötävä liharuoka
* tartarkastike, majoneesipohjainen kastike
Yleisurheilu kesäolympialaisissa 1952 – miesten 200 m

Helsingin olympiakisojen miesten 200 metrin juoksuun osallistui 71 urheilijaa edustaen 35 kansallisuutta. Kilpailupäivät olivat 22.–23. heinäkuuta. Virallisissa tuloksissa käytettiin käsiaikaa.

## Ensimmäiset alkuerät

Jokaisesta erästä kaksi nopeinta jatkoon.

**1. erä**

**2. erä**

**3. erä**

**4. erä**

**5. erä**

**6. erä**

**7. erä**

**8. erä**

**9. erä**

**10. erä**

**11. erä**

**12. erä**

**13. erä**

**14. erä**

**15. erä**

**16. erä**

**17. erä**

**18. erä**

## Toiset alkuerät

Jokaisesta erästä kaksi nopeinta jatkoon.

**1. erä**

**2. erä**

**3. erä**

**4. erä**

**5. erä**

**6. erä**

## Välierät

Kummastakin erästä kolme nopeinta loppukilpailuun.

**1. erä**

**2. erä**

## Loppukilpailu

## Lähteet
* Tulokset puolaksi
October Tide

**October Tide** on ruotsalainen metalliyhtye. Jonas Renkse ja Fredrik Norrman perustivat yhtyeen heidän pääyhtyeensä Katatonian ollessa väliaikaisesti hajonnut vuonna 1995. October Tide nauhoitti debyyttialbuminsa *Rain Without End* samana vuonna, mutta se julkaistiin vasta kaksi vuotta myöhemmin. Jonas Renksen menetettyä kykynsä laulaa murinavokaaleja yhtyeeseen liittyi laulaja Mårten Hansen. Toisen albumin *Grey Dawn* julkaisun jälkeen October Tide lopetti toimintansa. Vuonna 2009 Fredrik Norrman kokosi yhtyeen uudelleen erottuaan Katatoniasta, kuitenkin ilman Renkseä. Uudella kokoonpanolla tehty albumi *A Thin Shell* julkaistiin syyskuussa 2010.

## Diskografia

### Albumit
* 
* 
* 
* 
* 
* 

### Demot
* *To Die from Strength* (1995)

## Aiheesta muualla
* October Tiden virallinen sivusto 
*
Sinkkuelämää (romaani)

**Sinkkuelämää** on yhdysvaltalaisen Candace Bushnellin romaani vuodelta 1996. Kirja koostuu Bushnellin vuosina 1993–1996 ''The New York Observer'' -sanomalehteen kirjoittamista kolumneista. Kirjan pohjalta on tehty suosittu televisiosarja *[[Sinkkuelämää]]*.

## Tarina
Kirja koostuu Bushnellin kirjoittamista erillisistä kolumneista. Kolumnit ovat itsenäisiä tekstejä, mutta niissä esiintyy myös toistuvia teemoja ja henkilöitä. Tekstit käsittelevät muun muassa ihmissuhteita, seksiä, naisen asemaa ja elämää New Yorkissa. Kirjan päähenkilönä on kolumnisti Carrie Bradshaw, joka kirjoittaa omasta ja tuttaviensa elämästä. Carriellä on on/off-suhde herra Kihoksi kutsutun miehen kanssa. Hänen parhaita ystäviään ovat myös televisiosarjassa esiintyvät Samantha Jones ja Stanford Blatch.

## Julkaisu
Kirja julkaistiin ensimmäisen kerran vuonna 1996. Se on sittemmin käännetty useille kielille. Suomessa *Sinkkuelämää*-kirja julkaistiin vuonna 2000 Tammen kustantamana, Arto Schroderuksen suomentamana. Vuonna 2010 Bushnell julkaisi Carrie Bradshaw'n lukioaikoihin sijoittuvan romaanin *Sinkkuelämää: Carrien nuoruusvuodet* (The Carrie Diaries).

## Lähteet

## Aiheesta muualla
* Candace Bushnellin viralliset kotisivut
* Candace Bushnellin kolumneja The New York Observer -lehdessä
* Candace Bushnell kustannusyhtiö Tammen sivuilla
Oliivimerimetso

**Oliivimerimetso** (*Phalacrocorax brasilianus*), myös *P. olivaceus*, on amerikkalainen merimetso. Sen esiintymisalue ulottuu Yhdysvaltain eteläosista ja Luoteis-Meksikosta Keski-Amerikkaan, Kuubaan, Bahamalle ja Etelä-Amerikkaan aina Kap Horniin saakka. Johann Friedrich Gmelin kuvaili lajin holotyypin vuonna 1789.

## Lähteet
Qusarin piirikunta

**Qusarin piirikunta** (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1542 neliökilometriä. Asukkaita on 88&nbsp;200 henkeä (vuonna 2010).

Qusarin piiri sijaitsee Azerbaidžanin koillisosassa. Luoteessa ja pohjoisessa se rajoittuu Venäjään kuuluvaan Dagestaniin sekä koillisessa Xaçmazin, kaakossa Quban ja lounaassa Qəbələn piirikuntiin.

Piirin keskus on Qusarin kaupunki. Toinen suurempi paikkakunta on Samurin taajama. Kuntia on yhteensä 68 ja kyliä 88. Kaupunkiväestön osuus on 21,1 % (vuonna 2010). Vuoden 2009 väestönlaskennan mukaan piirin asukkaista 90,6 % on lezgejä ja 9,1 % azereja.

Seudun pääelinkeino on maatalous, joka on erikoistunut viljan, vihannesten, perunan ja hedelmien viljelyyn sekä nautakarjan, lampaiden ja siipikarjan hoitoon.

## Lähteet

## Aiheesta muualla

* Qusarin piirin sivusto 
* Azerbaidjan: Territorial and administrative units , ,
Mustamerimetso

**Mustamerimetso** (*Phalacrocorax sulcirostris*) on oseanialainen merimetso. Sen esiintymisalue ulottuu Indonesiasta Uuteen-Guineaan, Australiaan, Tasmaniaan ja Uuden-Seelannin pohjoisosiin. Johann Friedrich von Brandt kuvaili lajin holotyypin Uudesta Etelä-Walesista vuonna 1837.

## Lähteet
Fokker F.25 Promotor

**Fokker F.25 Promotor** oli hollantilainen vuonna 1946 lentänyt yksimoottorinen yleisilmailulentokone, jossa oli työntöpotkuri. F.25 perustui hollantilaisten insinöörien Saksan miehityksen aikana suunnittelemaan Difoga 421 lentokoneeseen. 20 F.25 konetta tehtiin, mutta kone ei pärjännyt sodan jäljiltä markkinoille tulevia ylijäämäkoneita vastaan.

## Tekniset tiedot (Fokker F25)

## Lähteet
* 
* 
* dutch-aviation.nl
Antoine Laurent de Jussieu

**Antoine Laurent de Jussieu** (12. huhtikuuta 1748 Lyon – 17. syyskuuta 1836 Venteuil, Marne) oli ranskalainen lääkäri ja kasvitieteilijä. Hän toimi 1770-luvulta alkaen Jardin du Roin ja Muséum national d’Histoire naturellen kasvitieteen professorina. Antoine Laurent de Jussieu kehitti kasvien luokittelujärjestelmää ja määritteli ensimmäisenä heimokäsitteen kasvitieteessä. Jussieu myös laati tieteelliset kuvaukset aikakautenaan tunnetuille kasviheimoille. Hänen pääteoksensa olivat *Genera plantarum secundum ordines naturales disposita* (1789–1805) ja *Principes de la méthode naturelle des végétaux* (1824). 

Jussieun nimeämien kasvien tieteellisen nimen perässä käytetään nimen jälkeen liitettävää auktorilyhennettä **Juss.** Hänen kuvaamistaan heimoista monet ovat nykyäänkin käytössä, ja Jussieu on kymmenien kukkakasviheimojen tieteellisten nimien auktori, esimerkiksi kaktus-, kanerva-, kello-, kohokki-, kurjenmiekka-, kurkku-, kuusama-, kämmekkä-, leinikki-, lemmikki-, lilja-, matara-, sara-, tatar-, tyräkki- ja vehkakasvien.

## Lähteet

## Aiheesta muualla
Kuttupuhe

**Kuttupuhe** on eduskunnassa epäviralliseksi perinteeksi muodostunut tapa, jossa joku pirkanmaalainen edustaja pitää kutuille ylistyspuheen. Puhe pidetään joulun alla yleensä eduskunnan vuoden viimeisellä istuntokerralla. Puheen pitäjä saa symbolisena palkkiona kutunjuuston.

Kuttupuheperinteen aloittajana pidetään vammalalaista Timo Roosia, joka toimi SDP:n kansanedustajana kolme kautta vuodesta 1983. Ensimmäisen kuttupuheensa hän piti 1983, mutta sen saama suosiollinen vastaanotto ja sen muodostuminen perinteeksi tuli yllätyksenä. Roosin mukaan puheen taustalla oli se, että hän oli saanut kansanedustajana toimiessaan yhteydenottoja vaalipiirinsä vuohitilallisilta, jotka olivat huolissaan oman elinkeinonsa puolesta, ja Roos halusi pitää näiden puolta.

Vuonna 2024 perinne katkesi, minkä seurauksena kainuulainen keskustan edustaja Tuomas Kettunen ilmoitti haluavansa käyttää puheenvuoronsa kuttupuheen pitämiseksi.

## Puheen pitäjiä
* Timo Roos (SDP)
* Markku Vuorensola (kesk)
* Jaana Ylä-Mononen (kesk)
* Mikko Alatalo (kesk)
* Markku Pakkanen (kesk)
* Arto Pirttilahti (kesk)
* Pertti Hakanen (kesk)
*Jouni Ovaska (kesk)
* Tuomas Kettunen (kesk), poikkeuksellisesti kainuulainen

## Lähteet

## Aiheesta muualla
* Kuttupuhe Ylen Elävässä arkistossa
Eric Esch

**Eric Scott Esch** (s. 3. elokuuta 1966 Bay City, Michigan) on yhdysvaltalainen nyrkkeilijä, potkunyrkkeilijä ja vapaaottelija. Hänestä käytetään usein lempinimeä **Butterbean.**

Hän on entinen IBA:n superraskaansarjan mestari sekä WAA-mestari. Esch otteli aina Yhdysvaltojen lipun värisissä housuissa. Painoa hänellä on 200 kg ja pituutta 182 cm.

Esch esiintyi myös elokuvassa **, jossa hän otteli Johnny Knoxvilleä vastaan kaupassa.

## Lähteet

## Aiheesta muualla

* Nyrkkeilyottelut Boxrec-tietokannassa
Terrible

**Terrible** on englannin ja ranskan kielissä *kauheaa*, *hirvittävää* tarkoittava sana, jota on käytetty myös sotalaivojen niminä:

* Terrible-luokka, Espanjan laivaston 1750-luvulla rakennettu linjalaivaluokka
** Terrible (1754), Espanjan laivaston Terrible-luokan linjalaiva
* Terrible-luokka, Ranskan laivaston 1880-luvulla rakennettu ironclad-taistelulaivaluokka
** FS Terrible (1881), Ranskan laivaston Terrible-luokan ironclad-taistelulaiva
* FS Le Terrible (1933), Ranskan laivaston 1935 valmistunut Fantasque-luokan hävittäjä
* FS Le Terrible (S619), Ranskan laivaston Triomphant-luokan ydinsukellusvene
* Terrible (S612), Ranskan laivaston Redoutable-luokan ydinsukellusvene
* HMS Terrible, useita Britannian Kuninkaallisen laivaston aluksia.
Kiinalainen musiikki

**Kiinalainen musiikki** alkoi kehittyä jo Kiinan sivilisaation alkuvaiheilla. Hyvin kehittyneestä musiikkikulttuurista kertovia dokumentteja ja esineitä on säilynyt Zhou-dynastian ajalta saakka (1122–256 eaa). Perinteinen kiinalainen musiikki poikkeaa länsimaisesta musiikista paljon niin soitinten kuin sävelkulunkin osalta. 1900-luvulla Kiinassa ryhdyttiin käyttämään silloin tällöin länsimaista tasavireistä viritysjärjestelmää, jolloin soittimia muutettiin soveltuviksi länsimaiseen kaksitoista puolisävelaskelta sisältävään tasaviritysjärjestelmään. Kuitenkin toisinaan Kiinassa käytetään edelleen perinteistä kiinalaista viritysjärjestelmää. Kiinalaiseen musiikkiin kuuluvia soittimia ovat puhallin- ja kielisoittimien lisäksi monenlaiset rummut.

## Soittimia
*sheng, gongi, kello, symbaali
*erhu
* guzheng, pipa

## Lähteet

## Katso myös

*Kiinalainen ooppera
* C-pop
Tiger (täsmennyssivu)

**Tiger** viittaa muun muassa seuraaviin:

*Tiger, panssarivaunu
*Tiger II, panssarivaunu
*Geschützwagen Tiger für 17cm Kanonen (SF), saksalainen telatykki
*Panzerjäger Tiger (P), *Elefant*, saksalainen toisen maailmansodan aikainen pansasrintorjuntavaunu
*Flying Tiger Copenhagen, tanskalainen kauppaketju
*Tiger Airways, aasialainen halpalentoyhtiö
*Tiger Telematics, ruotsalainen elektroniikkavalmistaja
*Tunturi Tiger, mopo
*Tiger, Asicsin tuotemerkki
* Tiger, Abban musiikkikappale vuodelta 1976

*henkilöitä:
**David James ”Tiger” Williams (s. 1954), kanadalainen jääkiekkoilija
**Eldrick Tont ”Tiger” Woods (s. 1975), yhdysvaltalainen golfaaja
**Martta Tiger (1896–1976), suomalainen laulaja ja pianisti
**Väinö Tiger (1896–1964), suomalainen taidemaalari
;Britannian kuninkaallinen laivasto
* Tiger (1546), 43-tykkinen 200-tonninen galeoni
* Tiger (1613), 260-tonninen arktisen alueen tutkimusalus 1613
* Tyger (1647), 38-tykkinen alus
* HMS Harwich (1743), 50-tykkinen neljännen luokan alus
* HMS Tiger (1747), 60-tykkinen neljännen luokan alus
* HMS Tiger (1762), 74-tykkinen kolmannen luokan linjalaiva
* HMS Ardent (1764), 64-tykkinen kolmannen luokan linjalaiva
* HMS Grampus (1802), 50-tykkinen neljännen luokan alus
* HMS Tiger (1794), 4-tykkinen pursi
* HMS Tiger (1795), 80-tykkinen toisen luokan linjalaiva
* HMS Tiger (1808), 12-tykkinen priki
* HMS Tiger (1849), puurunkoinen siipiratassluuppi
* HMS Tiger (1900), C-luokan hävittäjä
* HMS Tiger (1913), taisteluristeilijä
* HMS Tiger (C20), Minotaur-luokan risteilijä
;muita laivoja:
* Tiger, Norjan laivaston hävittäjä KNM Tor'in nimenä sen ollessa 1940-1945 Saksan laivaston hallussa.

## Katso myös
*Tiikeri (täsmennyssivu)
The Preacher’s Wife (albumi)

**The Preacher's Wife** on Whitney Houstonin samannimistä elokuvaa varten levyttämä soundtrack-albumi, joka julkaistiin marraskuussa 1996. Levy on maailman kaikkien aikojen myydyin gospel-albumi.
Voimistelu kesäolympialaisissa 1952 – miesten permanto

Miesten voimistelun permantokilpailussa osanottajia oli kaikkiaan 185 ja he edustivat 29 eri kansakuntaa. Lopulliset sijoitukset ratkesivat kahden yhteenlasketun suorituksen - pakollisten ja vapaavalintaisten liikkeiden - perusteella.

## Permanto

## Lähteet
* Tulokset puolan kielellä
Beerenberg

**Beerenberg** on Norjalle kuuluvalla Jan Mayenin saarella sijaitseva maailman pohjoisin, ja Norjan ainoa aktiivinen tulivuori. Se on 2&nbsp;277&nbsp;metriä korkea ja jäätikön peittämä. Se purkautui viimeksi vuonna 1985.  

## Lähteet
Out for Kicks

**Out for Kicks** on yhdysvaltalaisen The Zantees -yhtyeen studioalbumi, joka on ilmestynyt vuonna 1980. Tuotannosta on vastannut Little Nelson & The Spider. Levy-yhtiö on Bomp Records, ja Suomessa levyä on valmistanut ja jaellut vuonna 1981 Poko International / Unitor Oy.

Albumi on äänitetty kesällä 1980 New York Cityssä Songshop Studiossa. Äänittäjänä on ollut Wayne Vlcan.

Levykannen valokuvan on ottanut Eve Mazzara ja takakannen yhtyekuvan Diane Marino. Kannen on suunnitellut Diane Zincavage.

Albumi on omistettu rock and roll- ja rockabillyartistien Ray Smith ja Warren Smith muistolle ja sen lyhyet saatesanat on tehnyt Wild Dog Lewis.

Kiitoksissa on mainittu muun muassa Jim Marshall, Tex Rubinowitz and the Bad Boys, J.R.'s Lounge, Modernage Diner, Cat Talk, Goldmine, Rebel Yell ja Sun 209. 

## Kappaleet

A-puoli

1. I Thought It Over – 2:36
: (Hill – Hall – Lee) © Pan World
2. Cruisin' – 2:30
: (Vincent – Davis) © Central
3. Francene – 3:10
: (Statile – Miller – Statile) © Cruisin / Gray Ghost
4. Blonde Bombshell – 3:30
: (P. Statile – B. Statile) © Cruisin / Gray Ghost
5. Up the River – 2:40
: (Paul Statile) © Cruisin / Gray Ghost
6. All Because of You – 2:50
: (Paul Statile) © Cruisin / Gray Ghost



B-puoli

1. Please Give Me Something – 2:26
: (B & J Feli) © TJ Music
2. Bessie Mae – 2:05
: (Statile – Miller – Statile – Linna) © Cruisin / Gray Ghost
3. Big Green Car – 1:52
: (Allen – Howard – Boladian) © Peer Int.
4. Gas Up – 2:42
: (Paul Statile) © Cruisin / Gray Ghost
5. Watch My Baby – 2:05
: (Statile – Miller – Statile) © Cruisin / Gray Ghost
6. Lost Highway – 3:05
: (L. Payne) © Fred Rose Pub.
7. Baby Let's Move – 2:24
: (Statile – Miller – Statile) © Cruisin / Gray Ghost

## The Zantees

* Miriam Linna – rummut
* Billy Miller – laulu
* Rob Norris – basso
* Bill Statile – kitara
* Paul Statile – kitara

Lisäksi vierailevana pianistina on Shake Recordsin artisti Peter Holsapple.

## Lähteet

* The Zantees LP *Out for Kicks* (Bomp Records BLP 4009, 1980 / Poko International Zantee 2, 1981)
Triumph

**Triumph** viittaa muun muassa seuraaviin:

*Triumph, brittiläinen autonvalmistaja
*Triumph, kanadalainen rockyhtye
*Triumph International, sveitsiläinen liivi- ja alusvaatevalmistaja
*Triumph Motorcycles, englantilainen moottoripyörävalmistaja
**[[Triumph (The Jacksons)|Triumph]]*, The Jacksons -yhtyeen albumi 
*Triumph, kanadalaisen rock-yhtye Triumphin ensialbumi
* SS *Triumph*, nykyisin M/S Clipper Racer, roro-alus
;Britannian kuninkaallinen laivasto
* Triumph (1562), 68-tykkinen kaljuuna
* Triumph (1623), 44-tykkinen alus
* HMS Triumph (1698), 90-tykkinen toisen luokan linjalaiva
* HMS Triumph (1739), 18-tykkinen sluuppi
* HMS Triumph (1764), 74-tykkinen Triumph-luokan kolmannen luokan linjalaiva
* HMS Triumph (1870), Swiftsure-luokan taistelulaiva
* HMS Triumph (1903), Swiftsure-luokan taistelulaiva
* HMS Triumph (N18), T-luokan sukellusvene
* HMS Triumph (R16), Colossus-luokan lentotukialus
* HMS Triumph (S93), Trafalgar-luokan sukellusvene
Manu Kärki

**Manu Kalevi Kärki** (s. 1947 Somerniemi) on suomalainen tietokirjailija, kotiseuduntutkija ja valokuvaaja. Työuransa hän teki pankin konttorinhoitajana nykyään Someroon kuuluvalla Somerniemellä vuosina 1973–2007. 

Kärki on joko yksin tai yhteistyössä muiden kanssa julkaissut vuosina 1980–2018 liki parikymmentä pääasiassa Somerniemeä ja Someroa käsittelevää kotiseutukirjaa, joista monet ovat ilmestyneet Somerniemi-seuran julkaisuina ja somerniemeläisen Amanitan kustantamina. Useissa kirjoista on kuvituksena Kärjen omia valokuvia. 

Vuonna 2009 tasavallan presidentti myönsi Manu Kärjelle kotiseutuneuvoksen arvonimen.

Kärki toimi kunnanvaltuutettuna Somerniemellä vuosina 1973–1976 ja oli Somerniemen kunnanvaltuuston viimeinen puheenjohtaja vuosina 1974–1976. 

## Teokset
*Kärki, Manu: Keltiäisten koulu 1888-1988, somerniemeläisen kansanopetuksen historia. Somerniemi-seuran julkaisu nro 1, julkaistu 28.10.1988, 46 s., 
*Kärki, Manu: Somerniemi - muistojen kirja. Somerniemi-seuran julkaisu nro 2, julkaistu huhtikuussa 1992, 210 s., 
*Kärki, Manu & Kai Linnilä (toim.): Lukemisia Somerniemeltä. Somerniemi-seuran julkaisu nro 3, julkaisupäivä kevät 1993, 62 s., 
*Kärki, Manu: Somerniemen vesimyllyt ja -sahat. Somerniemi-seuran julkaisu nro 4, julkaisupäivä kesä 1994, moniste 48 s., 
*
*Kärki, Manu: Somerniemi sodassa 1939-1945. Somerniemi-seuran julkaisu nro 5, julkaisupäivä 06.12.1996, 270 s., 
*
*Kärki, Manu: Somerniemen kansakoulujen historia. Somerniemi-seuran julkaisu nro 6, julkaisupäivä 14.10.2001, 330 s., .
*
*Kärki, Manu: Porukalla. Somerniemeläisen yhteistoiminnan historia. Somerniemi-seuran julkaisu nro 8, julkaisupäivä 4.1.2008, 495 s., .
*
*
*
*
*
*
*
* 
*

## Lähteet
Bāng Chhun-hong

**Bāng Chhun-hong** on Teng Yu-hsienin säveltämä ja Lee Lin-chiun sanoittama taiwaninkielinen kappale. Columbia Records julkaisi laulun vuonna 1933. Nimi tarkoittaa "kaivaten kevään tuulta".

Koshiji Shirou sanoitti laulun uudelleen japanilaiseksi patrioottiseksi kappaleeksi nimeltä "Daichi wa maneku" ("maaäiti kutsuu sinua"). Kappaleen esitti Kirishima Noboru.  Myös japanilainen pop-laulaja Hitoto Yo on julkaissut oman versionsa kappaleesta.
Unicorn

**Unicorn** voi viitata ainakin seuraaviin asioihin:

* yksisarvinen (), tarueläin
* Unicorn, Tyrannosaurus Rexin albumi vuodelta 1969
* Unicorn, Noa Kirelin kappale, Israelin edustaja Eurovision laulukilpailussa 2023

;Britannian kuninkaallinen laivasto
*Unicorn (1544), 36-tykkinen alus
*Unicorn (1634), 56-tykkinen alus
*HMS Unicorn (1665), 18-tykkinen polttolaiva
*HMS Unicorn (1666), 6-tykkinen alus
*HMS Unicorn (1748), 28-tykkinen kuudennen luokan alus
*HMS Unicorn (1776), 20-tykkinen kuudennen luokan alus
*HMS Unicorn (1782), 36-tykkinen viidennen luokan alus
*HMS Unicorn (1794), 32-tykkinen fregatti
*HMS Unicorn (1824), Leda-luokan purjefregatti
*HMS Unicorn (I72), huoltolentotukialus
*HMS Unicorn (S43), Upholder-luokan sukellusvene

;Muut
*Unicorn, darts-tuotteiden (kuten tikat, sulat, taulut) valmistaja.
Uinti kesäolympialaisissa 1952 – miesten 100 metrin vapaauinti

Miesten 100 metrin vapaauintiin Helsingin olympiakisoissa osallistui 61 uimaria 33 eri maasta. Kilpailu suoritettiin kolmessa vaiheessa. Alkueristä selvisi 24 nopeinta välieriin ja välierien kahdeksan parasta finaaliin. Kilpailu käytiin 26. -27. heinäkuuta Helsingin uimastadionilla.

## Lopputulokset

## Lähteet
* Tulokset puolan kielellä
Bud Greenspan

**Bud Greenspan** (18. syyskuuta 1926 New York, Yhdysvallat – 25. joulukuuta 2010 New York) oli yhdysvaltalainen dokumentaristi, joka teki erityisesti urheiluaiheisia dokumentteja. 

Uransa alussa 1940-luvun puolivälissä hän toimi radiossa urheilutoimittajana. Hänelle myönnettiin 1970-luvulla Emmy-palkinto olympiakisoja kuvaavasta dokumenttisarjasta. Lisäksi hän kirjoitti useita olympia-aiheisia kirjoja. Hänen viimeinen tv-dokumenttinsa oli vuoden 2008 Pekingin olympialaisista.

## Lähteet

## Aiheesta muualla
* 
*
Sorkin

**Sorkin** on seuraavien yhdysvaltalaisten henkilöiden sukunimi:

* Aaron Sorkin (s. 1961), näytelmäkirjailija, tv- ja elokuvakäsikirjoittaja sekä tv-tuottaja
* Arleen Sorkin (1956–2023), näyttelijä.
Şabranin piirikunta

**Şabranin piirikunta** (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1088 neliökilometriä. Asukkaita on 52&nbsp;000 henkeä (vuonna 2010). Vuoteen 2010 saakka nimenä oli **Dəvəçin piirikunta** (azeriksi *Dəvəçi rayonu*, ven. Дивичинский район, *Divitšinski raion*).

Şabranin piiri sijaitsee Azerbaidžanin koillisosassa Kaspianmeren rannalla. Se rajoittuu kaakossa Siyəzənin, etelässä Xızın, lännessä Quban ja pohjoisessa Xaçmazin piireihin. 

Piirin keskus on Şabranin kaupunki (vuoteen 2010 saakka *Dəvəçi*), josta on 120 kilometriä tasavallan pääkaupunkiin Bakuun. Kuntia on yhteensä 33 ja kyliä 68. Kaupunkiväestön osuus on 43,5 % (vuonna 2010). Vuoden 2009 väestönlaskennan mukaan piirin asukkaista 93,6 % on azereja, 3,4 % tateja ja 2,7 % turkkilaisia.

Seudun pääelinkeino on maatalous, joka on erikoistunut viljan, vihannesten ja hedelmien kasvatukseen sekä karjanhoitoon. Teollisuus on keskittynyt maataloustuotteiden jalostukseen. Piirin kautta kulkee Donin Rostovin ja Bakun välinen maantie sekä Moskovan ja Bakun välinen rautatie.

Nähtävyyksistä huomattavimpia ovat 400–500-luvuilla rakennettu Çıraqqalan linnoitus sekä keskiaikaisen Şabranin kaupungin rauniot.

Paikallislehtenä ilmestyy *Şabran*.

## Lähteet

## Aiheesta muualla

* Şabranin piirin sivusto 
* Azerbaidjan: Territorial and administrative units , ,
Somen Tchoyi

**Somen A. Tchoyi** (s. 29. maaliskuuta 1983 Douala, Kamerun) on kamerunilainen jalkapalloilija, pelipaikaltaan keskikenttäpelaaja. Hän edustaa Englannin valioliigassa pelaavaa West Bromwich Albionia.
Xaçmazin piirikunta

**Xaçmazin piirikunta** (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1063 neliökilometriä. Asukkaita on 160&nbsp;100 henkeä (vuonna 2010).

Xaçmazin piiri sijaitsee Azerbaidžan koillisosassa Kaspianmeren rannalla. Pohjoisessa se rajoittuu Venäjään kuuluvaan Dagestaniin, lännessä Qusarin ja Quban piireihin sekä etelässä Şabranin piiriin.

Piirin keskus on Xaçmazin kaupunki. Muita huomattavampia paikkakuntia ovat Xudatin kaupunki sekä Müqtədirin ja Şollarin taajamat. Kuntia on yhteensä 70 ja kyliä 145. Kaupunkiväestön osuus on 39,3 % (vuonna 2010). 

Seudulla oli aikaisemmin huomattava venäläisvähemmistö (26,0 % vuonna 1959). Vuoden 2009 väestönlaskennan mukaan asukkaista 72,7 % on azereja, 15,5 % lezgejä, 5,7 % tateja, 2,6 % turkkilaisia ja 2,2 % kryzejä.

Piirin talous perustuu maatalouteen, joka on erikoistunut viljan, vihannesten, hedelmien ja perunan viljelyyn sekä karjanhoitoon.

Paikallislehtenä ilmestyy *Xaçmaz*.

## Lähteet

## Aiheesta muualla
* Xaçmazin piirin sivusto 
* Azerbaidjan: Territorial and administrative units , ,
Thomas Cutbush

**Thomas Hayne Cutbush** (29. kesäkuuta 1866 – 5. heinäkuuta 1903) oli brittiläinen Viiltäjä-Jackiksi epäilty mies. Cutbush oli pääepäilty yhdessätoista vuosien 1888−1891 aikana tapahtuneista naisiin kohdistuneista murhista Lontoossa. Todistettavasti Cutbush syyllistyi kahteen naiseen kohdistuneeseen puukotukseen, joiden myötä hänet julistettiin mielisairaaksi vuonna 1891 ja suljettiin loppuiäkseen Broadmoorin mielisairaalaan. 

The Sun julkaisi vuonna 1894 useita artikkeleita, joissa Cutbushin vihjailtiin olevan Viiltäjä-Jack, vaikka hänen nimeään ei jutuissa mainittukaan. Cutbush oli Viiltäjä-Jackin tekemien murhien aikaan nähty usein Itä-Lontoossa, ja hänen kerrottiin palanneen yöllä kotiin mudan ja veren tahrimana. Useimmilta Viiltäjä-Jackin uhreilta oli leikattu ruumiinosia irti kirurgisella tarkkuudella, ja Cutbushin tiedetään perehtyneen tarkasti lääketieteellisiin teoksiin. Lisäksi murhat loppuivat hänen mielisairaalaan joutumisensa jälkeen. Myös Cutbushin lähipiiri epäili hänen olleen Viiltäjä-Jackin tekojen takana. 

Cutbushin potilaskertomuksen mukaan hän oli mieleltään hyvin sairas ja suhtautui epäilevästi kaikkiin ihmisiin, koska luuli näiden yrittävän myrkyttää hänet. Hän oli uhkaillut repivänsä muut potilaat ja hoitajat kappaleiksi ja käyttäytynyt hyvin väkivaltaisesti. Cutbush oli myös purrut sairaalassa vieraillutta äitiään kasvoihin. Cutbush kuoli Broadmoorin mielisairaalassa vuonna 1903 kärsittyään pitkään vakavasta munuaissairaudesta. 

Julkisuudessa on esitetty epäilyjä, että Cutbush välttyi murhasyytteiltä, koska hänen setänsä oli Lontoossa poliisitarkastajana.

## Lähteet
Valentine

**Valentine** tarkoittaa seuraavia:

## Henkilöitä
* Alan Valentine (1901–1980), yhdysvaltalainen professori ja rugby union -pelaaja
* Angelina Valentine (s. 1986), yhdysvaltalainen pornonäyttelijä
* Denzel Valentine (s. 1993), yhdysvaltalainen koripalloilija
* Gary Valentine, oik. *Gary Joseph Knipfing* (s. 1961), yhdysvaltalainen näyttelijä ja koomikko
* Gary Valentine, oik. *Gary Lachman* (s. 1955), yhdysvaltalainen kirjailija ja muusikko
* Hilton Valentine  (1943−2021), brittiläinen kitaristi, The Animals -yhtyeen jäsen
* Howard Valentine (1881–1932), yhdysvaltalainen pika- ja keskimatkojen juoksija
* James Valentine (s. 1978), yhdysvaltalainen muusikko
* Kevin Valentine (s. 1956), yhdysvaltalainen rumpali
* Kym Valentine (s. 1977), australialainen näyttelijä
* Penny Valentine (1943–2003), brittiläinen musiikkitoimittaja
* Scott Valentine (s. 1991), kanadalainen jääkiekkoilija
* Stacy Valentine (s. 1970), yhdysvaltalainen pornonäyttelijä
* Steve Valentine (s. 1966), brittiläinen näyttelijä.

### Kuvitteellisia henkilöitä

* Jill Valentine, *[[Resident Evil (pelisarja)|Resident Evil]]* -pelien ja elokuvien hahmo.

## Britannian kuninkaallisen laivaston aluksia
* ''Valentine'' (1418), parkki
* ''HMS Valentine'' (L69), Amiraliteetin V-luokan laivueenjohtaja
* ''HMS Valentine'' (R17), V-luokan hävittäjä.

## Muita merkityksiä

* Valentine, brittiläinen panssarivaunu
* ''Valentine'', Jamie Blanksin ohjaama kauhuelokuva vuodelta 2001
* Valentine, yhdysvaltalainen hard rock -yhtye
*Operaatio Valentine, brittien toisessa maailmansodassa suorittama Färsaarten miehitys
* Olivetti Valentine, mekaaninen kirjoituskone
* 447 Valentine, päävyöhykkeen asteroidi.
Continental – hupainen avioero

**Continental – hupainen avioero** (*The Gay Divorcee*) on Mark Sandrichin ohjaama yhdysvaltalainen elokuva vuodelta 1934. Se perustuu Dwight Taylorin ja Cole Porterin kirjoittamaan Broadway-musikaaliin. Elokuva sai kaikkiaan viisi Oscar-ehdokkuutta, joista se voitti parhaan laulun palkinnon. Elokuvasta on tehty myös väritetty versio.

Elokuvassa Ginger Rogersin esittämä Mimi yrittää saada eron aviomiehestään. Lakimiehensä (Edward Everett Horton) neuvosta hän teeskentelee itsellään olevan avioliiton ulkopuolisen suhteen. Lakimies palkkaa Rodolfo Tonettin (Erik Rhodes) mieheksi, jonka kanssa Mimi yllätetään makuuhuoneesta. Mimi erehtyy kuitenkin luulemaan häneen ihastunutta Guy Holdenia (Fred Astaire) Tonettiksi.

## Roolit

## Arvioita
*[[Video-opas|Video-oppaassa]]* vuodelta 1994 elokuva saa neljä tähteä viidestä, mikä vastaa sanallista arviota ”erinomainen”.

## Lähteet

## Aiheesta muualla
*
Purasin

**Purasin** on piikkimäinen työkalu, jolla tehdään aloituskohta esimerkiksi porausta varten. Purasin kuuluu perinteiseen puusepän työkaluarsenaaliin ja sitä käytetään yleisesti puuntyöstössä merkkaus ja/tai aloituskohdan merkitsemiseksi. Purasimessa on terävä piikki ja pyöreähkö kädensija, josta on helppo painaa tai lyödä jälki tuotteeseen. Purasinta käytettäessä poraaminen onnistuu tarkemmin eikä merkkaamiseen tarvita kynää. Työkalua voidaan käyttää myös ohutlevytöissä merkkaamiseen ja alkureiän tekoon.
Quban piirikunta

**Quban piirikunta** (, ) on paikallishallintoalue Azerbaidžanissa. Vuonna 1930 perustetun piirin pinta-ala on 2610 neliökilometriä. Asukkaita on 153&nbsp;500 henkeä (vuonna 2010).

Quban piiri sijaitsee Azerbaidžanin koillisosassa. Se rajoittuu koillisessa Xaçmazin, idässä Şabranin, etelässä Xızın, Şamaxın ja İsmayıllın, lännessä Qəbələn ja pohjoisessa Qusarin piireihin.

Piirin keskus on Quban kaupunki, josta on 168 kilometriä maan pääkaupunkiin Bakuun. Muita huomattavampia paikkakuntia ovat Qonaqkəndin ja Qırmızı qəsəbən taajamat. Kuntia on yhteensä 101 ja kyliä 155. Kaupunkiväestön osuus on 24,8 % (vuonna 2010). Vuoden 2009 väestönlaskennan mukaan piirin asukkaista 79,2 % on azereja, 9,1 % tateja, 5,9 % lezgejä, 1,8 % juutalaisia, 1,4 % hinalugeja, 1,4 % turkkilaisia ja 0,5 % kryzejä.

Seudun pääelinkeino on maatalous, joka on erikoistunut hedelmien kasvatukseen ja karjanhoitoon. Teollisuutta edustavat säilyketehdas ja matonkutomo.

## Lähteet

## Aiheesta muualla

* Quban piirin sivusto 
* Azerbaidjan: Territorial and administrative units , ,
Days of Being Wild

**Days of Being Wild** () on Wong Kar-wain ohjaama hongkongilainen draamaelokuva vuodelta 1991 Se on hidastempoinen ihmissuhdedraama.

## Juoni
Vauvana äitinsä hylkäämäksi tullut ja alkoholisoituneen prostituoidun kasvattama kivikasvoinen nuorukainen Yuddy käyttää hyväkseen naisia lievittääkseen traumaansa. Sekä kioskin myyjätär että yökerhon tanssijatar rakastuvat häneen saamatta vastakaikua. Tapahtumat sijoittuvat vuoteen 1960.

## Näyttelijät

## Arvioita
*Turun Sanomien* Tapani Maskulan mukaan Wong Kar-wain toinen ohjaustyö edustaa jo paljon täysipainoisempaa omintakeisuutta kuin tämän esikoiselokuva *[[As Tears Go By (elokuva)|As Tears Go By]]* (1988): ”Harvoin tulee vastaan filmiä, joka ei paljon perusta juonesta vaan imee vastustamattoman lumovoimansa täyttymättömän kaihon riipaisevasta kauneudesta.” Maskulan mukaan Kar-wai jatkoi samojen teemojen käsittelyä elokuvassaan *[[In the Mood for Love]]* (2000).

## Lähteet
Akaler Sandhane

**Akaler sandhane** on intialainen elokuva vuodelta 1980. Se kertoo filmiryhmästä, joka tekee elokuvaa vuoden 1943 nälänhädästä.

Elokuva sai erikoispalkinnon Berliinin elokuvajuhlilla.

## Lähteet
Punaisten lyhtyjen katu

**Punaisten lyhtyjen katu** () on japanilainen elokuva vuodelta 1956. Se perustuu Yoshiko Shibakin novelliin ”Susaki no onna”. Elokuva kertoo erään japanilaisen bordellin viiden seksityöntekijän elämäntarinat.

*Punaisten lyhtyjen katu* jäi leukemiaan vuonna 1958 kuolleen ohjaaja Kenji Mizoguchi viimeiseksi elokuvaksi. Hän oli käsitellyt samaa aihetta myös aikaisemmissa elokuvissaan. Hän on sekoittaa saumattomasti melodraamaa ja sosiaalista realismia yhteen. Mizoguchilla oli kaksijakoinen suhtautuminen prostituutioon, hän oli koko ikänsä käyttänyt prostituutioiden palveluja mutta häntä vaivasi se että hänen oma sisarensa oli myyty geishaksi, hänen koulutuksensa rahoittamiseksi.

*Punaisten lyhtyjen katu* oli Japanissa ilmestyessään kiistanalainen ja huomiota herättävä elokuva, se oli kuitenkin kaupallinen menestys. Elokuvan on arveltu vaikuttaneen siihen että hieman elokuvan ilmestymisen jälkeen Japanin hallitus hyväksyi lisenssoidut bordellit kieltävän lain joka tuli voimaan vuonna 1958.

## Näyttelijät

Lähde: 

## Lähteet

## Aiheesta muualla
* 
*
İsmayıllın piirikunta

**İsmayıllın piirikunta** (, ) on paikallishallintoalue Azerbaidžanissa. Vuonna 1931 perustetun piirin pinta-ala on 2074 neliökilometriä. Asukkaita on 79&nbsp;900 henkeä (vuonna 2010).

İsmayıllın piirikunta sijaitsee Azerbaidžanin pohjoisosassa. Se rajoittuu pohjoisessa Quban, idässä Şamaxın ja Ağsun, etelässä Kürdəmirin ja Göyçayn sekä lännessä Qəbələn piireihin.

Piirin keskus on İsmayıllın kaupunki. Muita huomattavampia paikkakuntia ovat Lahıcin ja Basqalin taajamat. Kuntia on 67 ja kyliä 106. Kaupunkiväestön osuus on 21,8 % (vuonna 2010). 

Vuoden 2009 väestönlaskennan mukaan piirin asukkaista 86,3 % on azereja, 10,2 % lezgejä, 2,6 % venäläisiä ja 0,6 % kurdeja. Aikaisemmin seudulla oli myös huomattava armenialaisvähemmistö (9,9 % vuonna 1959).

Seudun pääelinkeino on maatalous, joka on erikoistunut viljan, vihannesten, perunan ja hedelmien viljelyyn sekä karjan- ja siipikarjan hoitoon. Lisäksi on elintarviketeollisuutta, matonkutomoja ynnä muuta. Myös matkailua on pyritty kehittämään. İsmayıllın kautta kulkee Qaramaryəmin ja Şəkin välinen kestopäällystetty maantie.

## Lähteet

## Aiheesta muualla

* İsmayıllın piirikunnan sivusto , 
* Azerbaidjan: Territorial and administrative units , ,
Mikael Fränti

**Mikael Aleksanteri Fränti** (7. marraskuuta 1944 Kajaani – 8. syyskuuta 2015 Helsinki) oli suomalainen kulttuuritoimittaja, elokuvakriitikko ja kirjailija.

Fränti näytteli Kajaanin Teiniteatterissa ja sai syksyllä 1961 roolin Kajaanin Työväenteatterista. Hän toimi Kajaanin lyseon teinikunnan puheenjohtajana ja oli toimittamassa valtakunnallista huomiota saanutta *Klopa*-lehteä. Fränti alkoi ensi kertaa kirjoittaa elokuvasta 1961 koulukaupungissaan. Vuonna 1959 hän oli perustamassa kajaanilaisten elokuvanystävien kanssa Kate-Kinoa, teinien elokuvakerhoa. Sen yhteyteen syntyi *Méliès*-elokuvalehti, jonka päätoimittajana Fränti toimi. Vuosina 1961–1965 hän laati elokuva-arvosteluja *[[Kainuun Sanomat|Kainuun Sanomiin]]*.

Tultuaan Helsinkiin opiskelemaan Fränti sai syksyllä 1965 kriitikon paikan *[[Uusi Suomi|Uudesta Suomesta]]*. Hän työskenteli vuodet 1966–1967 Suomen elokuva-arkiston tutkimusassistenttina. Vuonna 1967 Fränti siirtyi *[[Demokraatti (lehti)|Suomen sosialidemokraatin]]* elokuva-arvostelijaksi ja työskenteli lehdessä vuoteen 1979. Samaan aikana hän avusti säännöllisesti *[[Palkkatyöläinen]]*- ja *[[Rakentaja (lehti)|Rakentaja]]*-lehdessä. Vuosina 1969–1971 Fränti laati TV-elokuva-arviot Sanomien *Radio- ja TV-viikkoon*. 

Vuosina 1969–1970 Fränti ohjasi yhdessä Seppo Vallgrenin kanssa Yle TV2:lle elokuvat *Roope* ja *Työnjohtaja*. 

Vuonna 1972 hänet valittiin Suomen elokuvakerhojen liiton toiminnanjohtajaksi, ja hän toimi tehtävässä neljä vuotta. Fränti valittiin vuonna 1976 Keski-Suomen elokuvan läänintaiteilijaksi. Hän johti asemapaikassaan Jämsänkoskella kunnanelokuvateatteri Otavaa. Fränti toimi 1977–1979 tuntiopettajana Jämsän lukiossa ja Jyväskylän yliopistossa.

Fränti toimitti myös Suomen elokuvasäätiön elokuvaesitteitä ja toimi säätiön elokuvaesittelytoimikunnassa. Vuonna 1980 hän oli mukana toimikunnassa, joka hahmotteli HYY:n Illusion-elokuvateatterin toiminnan. 

Kesällä 1979 Fränti aloitti työskentelyn *[[Helsingin Sanomat|Helsingin Sanomissa]]*. Hän kirjoitti arvosteluja ja esittelyjä televisiossa esitettävistä elokuvista ja avusti lehden elokuvatoimittajaa teatterielokuvien ensi-iltojen arvioinneissa. Hän jäi eläkkeelle vuonna 2006. Eläkkeelle siirryttyään hän jatkoi aktiivista kriitikon työtään ja kirjoitti myös blogia *Kino ja tv*.

## Teoksia
**Elokuvakirja*, useita kirjoittajia, Otava 1972
**Vaihtuvat filmit*, Suomen elokuvakerhojen liitto 1972
**Elokuvan opinto-ohjelma opintopiirejä, opintokerhoja ja elokuvakerhoja varten*, 1974
**Maanosien elokuvat – Yhdysvallat*, Suomen elokuvakerhojen liitto 1975 
**Elokuvakriitikko ja elokuvakulttuuri*, Suomen elokuvakerhojen liitto 1976
**Elokuvakasvatus ja koulu*, Jämsänkosken kunta 1978
**Katso minuunpäin, enkeli*, romaani, Gummerus 1984. .

## Lähteet

## Aiheesta muualla
* Kino ja TV -blogi. Blogspot.
Aleksanteri Nevski (elokuva)

**Aleksanteri Nevski** (*Александр Невский*) on Sergei Eisensteinin ohjaama neuvostoliittolainen elokuva vuodelta 1938. Se on historiallinen draama, ja se kertoo Aleksanteri Nevskin elämästä, etenkin Peipsijärven taistelusta. 1200-luvun saksalaissotilaiden on tulkittu olevan symboleita ajankohtaisemmalle aiheelle, Hitlerin natsi-Saksan joukoille.

Eisenstein joutui elokuvan teossa noudattamaan Stalinin vaatimuksia. Hänen aiemmista ohjauksistaan oli kielletty ja hävitetty muun muassa *[[Bežinin niityt]]* (1937). 

Talvisia taistelukuvauksia kuvattiin kesähelteellä.

*[[The New York Times]]in* kriitikot valitsivat *Aleksanteri Nevskin* vuonna 2004 yhdeksi kaikkien aikojen tuhannesta parhaasta elokuvasta.

## Näyttelijät

## Lähteet

## Aiheesta muualla
Alsino, poika joka tahtoi lentää

**Alsino, poika joka tahtoi lentää** on keskiamerikkalainen yhteistyöelokuva vuodelta 1982.  Se on ollut Oscar-ehdokkaana ja saanut palkinnon Moskovan elokuvajuhlilla. Miguel Littínin ohjaama draama kertoo noin kymmenvuotiaasta pojasta (Alan Esquivel), joka elää lapsuuttaan Nicaraguassa keskellä sotaa.

*Alsino* oli ensimmäinen Nicaraguassa tuotettu pitkä näytelmäelokuva. Se esitettiin Ylen tv-ohjelmistossa marraskuussa 1985..

## Lähteet
Angi Vera – nuoren naisen kasvatus

** Angi Vera – nuoren naisen kasvatus** on unkarilainen elokuva vuodelta 1978. Elokuva sijoittuu vuoteen 1948 poliittiselle jälleenkoulutusleirille. Nimihenkilö on päässyt leirille, koska hän on osoittanut sairaanhoitajan työssään rohkeutta kyseenalaistaa auktoriteetteja.

## Lähteet
Valhalla (täsmennyssivu)

**Valhalla** tai **Walhalla** viittaa muun muassa seuraaviin:

*Valhalla, skandinaavisessa mytologiassa vainajien asuinsija
*Valhalla, tanskalaisen Peter Madsenin piirtämä sarjakuva
*Valhalla-seura, ylimmän upseeriston salaseura Suomenlinnassa vuosina 1781–1786 
*Valhalla, Pohjoismaiden ministerineuvoston lasten- ja nuortenkulttuurin portaali
*Walhalla, marmoritemppeli Saksan Baijerissa
*Valhalla, kylä Westchesterin piirikunnassa New Yorkin lähellä
*Walhalla ry, pohjoismaisen elokuvan edistämisjärjestö
*Valhalla, vuonna 1997 perustettu espanjalainen heavy ja power metal -yhtye
*Walhalla, vuonna 1997 perustettu suomalainen black ja trash metal -yhtye
*Walhalla, ravintola Helsingin Suomenlinnassa
*Valhalla, kraatteri Jupiterin Kallisto-kuussa
*HMS Valhalla, Britannian Kuninkaallisen laivaston laivueenjohtaja 
* *[[Assassin’s Creed Valhalla]]*, Ubisoftin videopeli
* Valhalla, Anora Groupn valmistama yrttilikööri
*1260 Walhalla, päävyöhykkeen asteroidi.
Apun maailma

**Apun maailma** on intialainen elokuva vuodelta 1959. Se perustuu Bibhutibhushan Bannerjeen romaaniin *Aparajito*. Se on viimeinen osa Satyajit Rayn ohjaamasta Apu-trilogiasta. Se kertoo päähenkilönsä, Apun, aikuistumisesta Kalkutassa ja Bengalin maaseudulla 1930-luvulla.

## Tarina
Kalkutan yliopistoon stipendin saanut Apu joutuu keskeyttämään opintonsa varojen puutteessa. Hän menee naimisiin, on onnellinen ja uskoo löytäneensä paikkansa maailmassa. Nuori vaimo kuitenkin kuolee lapsivuoteeseen. Murtunut Apu ei halua edes nähdä vastasyntynyttä poikaansa, vaan lähtee yksinäiselle vaellukselle ympäri maata. Viisi vuotta myöhemmin Apu palaa, näkee poikansa ja löytää lopultakin rauhan ja elämälleen tarkoituksen isän roolissa.

## Vastaanotto
Elokuva oli BAFTA-ehdokkaana ja sai National Board of Review -palkinnon. 
## Lähteet
MAUD-komitea

**MAUD-komitea** oli Yhdistyneen kuningaskunnan ydinaseprojekti, joka käynnistyi huhtikuussa 1940. Britit alkoivat tehdä yhteistyötä yhdysvaltalaisten kanssa jo syksyllä 1940, mutta vasta kesän 1941 MAUD-raportti vakuutti Yhdysvallat atomiaseprojektin tärkeydestä.

Brittiläinen MAUD-komitea alkoi selvittää ydinaseen valmistamisen mahdollisuutta keväällä 1940. MAUD-komitean taustalla oli Birminghamin yliopiston tutkijoiden Otto Robert Frischin ja Rudolf Peierlsin muistio, jossa he ennustivat, että kohtalaisen pienellä määrällä puhdasta uraani-235:tä voitaisiin saada nopea ketjureaktio. He hahmottelivat lisäksi tavan, jolla uraani-235:stä voitaisiin rakentaa pommi. Pian tämän jälkeen Britanniassa luotiin MAUD-komitea.

Britit ja yhdysvaltalaiset keskustelivat ensimmäistä kertaa ydinaseprojekteistaan syksyllä 1940, kun Henry Tizard ja John Cockcroft johtivat brittien Yhdysvaltain-valtuuskuntaa Washingtoniin. Maat sopivat yhteistyöstä, ja brittiläiset myönsivät jo tässä vaiheessa, että heidän kapasiteettinsa ei todennäköisesti riittäisi pommin valmistamiseen.

Kevääseen 1941 mennessä MAUD-komitea vakuuttui uraani-235:n sopivuudesta ydinaseeseen. Uraanipommin valmistamiseen ei löytänyt mitään merkittäviä esteitä. Kesällä 1941 komitea tuotti tutkimuksistaan kaksi raporttia: *Use of Uranium for a Bomb* ja *Use of Uranium as a Source of Power*. Raporteissa komitea totesi, että jo kymmenen kilogrammaa uraani-235:tä saisi aikaan valtaisan räjähdyksen, ja suositteli uraanin väkevöinnissä käytettäväksi kaasudiffuusiota. Komitea sai selville myös, että saksalaiset olivat Kaiser Wilhelm -instituutissa päässeet jo pitkälle uraanitutkimuksissa. Raporttien jälkeen komitea hajotettiin.

Vannevar Bush sai luonnoksen MAUD-komitean raportista heinäkuussa 1941 National Defense Research Committeen Lontoon yhteystoimiston kautta. Vain pari päivää aikaisemmin hän oli saanut NDRC:ltä huomattavasti synkemmän ennusteen ydinaseen valmistamisen mahdollisuutta. MAUD-raportti rohkaisi yhdysvaltalaisia laajempaan ydinohjelmaan.

## Katso myös
* Manhattan-projekti

## Lähteet

## Aiheesta muualla
*MAUD-raportti
Tervapata

**Tervapata** on leikki, jossa maahan piirretään suuri ympyrä ja sen ulkoreunoille pieniä puoliympyröitä. Leikkijät tarvitsevat kepin tai muun pienen esineen mukaan leikkiin. Joukosta valitaan yksi henkilö kiertämään maahan piirrettyä *tervapataa* muiden selkien takana. Muut asettuvat puoliympyröiden sisälle ja katsovat ringin keskustaan päin. Kiertävä henkilö pudottaa kepin jonkun taakse, jolloin tuo henkilö joutuu lähtemään juoksuun päinvastaiseen suuntaan kuin kepin pudottaja. Se kumpi ehtii ensin takaisin kepin luokse saa jäädä paikalle. Jos kepinkantaja voittaa, hän saa määrätä uuden kepinkantajan. Häviäjä putoaa leikistä. Leikki jatkuu, kunnes toinen kahdesta viimeisestä voittaa.

## Lähteet
* Tervapata. Leikkipankki
*
Alastaron vaakuna

**Alastaron vaakuna** oli Alastaron kunnan tunnus. Vaakunan aihe viittaa maatalouteen ja kunnassa toimineeseen tulitikkutehtaaseen.

Vaakunan selitys on ”mustassa kentässä kaksi paaluittaista tulusrautaa selätysten, niiden kummallakin puolella apilanlehti; kaikki kultaa.” Vaakunan on suunnitellut Pentti Vakkamaa, ja Alastaron kunnanvaltuusto hyväksyi sen kokouksissaan 19. kesäkuuta ja 18. joulukuuta 1962. Sisäasiainministeriö vahvisti vaakunan käyttöön 7. tammikuuta 1963.

Vaakuna jäi epäviralliseksi kotiseutuvaakunaksi 2009, kun Alastaro liittyi yhdessä Mellilän kanssa Loimaan kaupunkiin.

## Lähteet
* 
*
Masallın piirikunta

**Masallın piirikunta** (, ) on paikallishallintoalue Azerbaidžanissa. Vuonna 1930 perustetun piirin pinta-ala on 721 neliökilometriä. Asukkaita on 199&nbsp;600 henkeä (vuonna 2010).

Masallın piiri sijaitsee Azerbaidžanin tasavallan kaakkoisosassa. Se rajoittuu pohjoisessa Cəlilabadin ja Neftçalan piireihin, idässä Qızılağacin luonnonpuistoon, etelässä Lənkəranin ja Lerikin piireihin sekä lännessä Yardımlın piiriin.

Piirin keskus on Masallın kaupunki. Toinen huomattavampi paikkakunta on Boradigahin taajama. Kuntia on kaikkiaan 106 ja kyliä 107. Kaupunkiväestön osuus on 15,7 % (vuonna 2010). Vuoden 2009 väestönlaskennan mukaan piirin asukkaista 92,0 % on azereja ja 8,0 % tališeja.

Seudun pääelinkeino on maatalous, joka on keskittynyt viljan, vihannesten, perunan ja hedelmien viljelyyn sekä karjanhoitoon. Lisäksi on huonekalu-, rakennustarvike- ja elintarviketeollisuutta. Piirin kautta kulkee Bakun ja Astaran välinen maantie ja rautatie.

Paikallislehtinä ilmestyvät *Yeni həyat* (”Uusi elämä”) ja *Cənub xəbərləri* (”Etelän uutiset”).

## Lähteet

## Aiheesta muualla
* Masallın piirikunnan sivusto 
* Azerbaidjan: Territorial and administrative units , ,
Differentiaalianalysaattori

**Differentiaalianalysaattori** on mekaaninen analoginen tietokone, joka on suunniteltu ratkaisemaan differentiaaliyhtälöitä.

Ensimmäisen mallin laitteelle, joka pystyi ratkaisemaan differentiaaliyhtälöitä, esitteli ranskalainen Gaspard-Gustave Coriolis, jonka mekaaninen laite pystyi integroimaan ensimmäisen kertaluvun yhtälöitä. Varsinaisen differentiaalianalysaattorin kehittivät Thomsonin veljekset. James Thomson julkaisi kirjoituksen laitteesta, jota hän kutsui nimellä ”integroiva kone”, vuonna 1876. Hänen veljensä William Thomson, joka tunnettiin paremmin nimellä lordi Kelvin, kehitti ideaa eteenpäin ja julkaisi kaksi paperia vielä samana vuonna.

Kelvinin laite otettiin käyttöön laivaston tulenhallintajärjestelmässä vuonna 1912. Siihen yhdistettiin John Saumarez Dumaresqin kehittämä dumaresq-laskin, ja näin saatiin aikaan täydellinen mekaaninen tulenjohtotietokone, Dreyer Fire Control Table. Kuitenkin vasta Vannevar Bush ja Harold Hazen MIT:stä rakensivat 1928–1931 ensimmäisen laajaan käyttöön tulleen laitteen. Manchesterin yliopiston Douglas Hartree toi Bushin laitteen Yhdistyneeseen kuningaskuntaan. Yhden prototyypin jälkeen Metropolitan-Vickers rakensi maaliskuussa 1935 neljä konetta, jotka olivat Hartreen mukaan ensimmäiset Yhdysvaltain ulkopuolella. Seuraavien vuosien aikana myös Cambridgen yliopisto, Belfastin yliopisto ja Royal Aircraft Establishment rakensivat omat versionsa koneesta. Royal Navy rakensi oman tulenjohtotietokoneensa, Admiralty Fire Control Tablen, differentiaalianalysaattorin pohjalta.

Yhdysvalloissa 1940-luvulla differentiaalianalysaattoreita rakennettiin Pennsylvanian yliopistoon ja ballistisia tutkimuksia varten. Laitteita käytettiin toisen maailmansodan aikana, mutta lopulta ne korvattiin elektronisilla analogisilla koneilla ja lopulta digitaalisilla tietokoneilla.

## Katso myös
* Analyyttinen kone
* Differenssikone

## Lähteet

## Aiheesta muualla

*Differentiaalianalysaattorin toimintaperiaate
For We Are Many

**For We Are Many** on yhdysvaltalaisen metalcoreyhtye All That Remainsin viides studioalbumi. Albumin tuotti Adam Dutkiewicz, joka on tuottanut myös yhtyeen albumit *[[This Darkened Heart]]* ja *[[The Fall of Ideals]]*.

Albumi ylsi Yhdysvalloissa Billboard 200 -listan sijalle 10.

## Kappaleet
#
#
#
#
#
#
#
#
#
#
#
#

## Kokoonpano
* Philip Labonte – laulu
* Mike Martin – kitara
* Oli Herbert – kitara
* Jeanne Sagan – basso
* Jason Costa – rummut

## Arvostelut
* Metacritic: 70/100
* AllMusic: 
* About.com: 
* Desibeli.net: 
* Imperiumi.net: 
* Kaaoszine: 7/10
* Soundi: 

## Lähteet
* 
* 

### Viitteet

## Aiheesta muualla
* 
*
Tien laulu

**Tien laulu** (*Pather panchali*) on intialainen elokuva vuodelta 1955. Se on ensimmäinen osa Bibhutibhushan Bandopadhyayn romaaneihin perustuvasta Apu-trilogiasta ja ohjaajansa  Satyajit Rayn ensimmäinen kokoillan draamaelokuva. Elokuvan musiikin teki Ravi Shankar. *Tien laulu* kertoo päähenkilönsä, bramiiniperheen Apu-pojan varttumisesta Bengalissa 1910-luvulla.

## Tarina
Nuori bengalilaispoika Apu varttuu maaseudulla sisarensa Drugan, vanhempiensa ja kärttyisän, sairaan tätinsä kanssa. Kun isä lähtee taas kerran töitä etsimään kaupunkiin, Apun äiti ei tahdo jaksaa selviytyä perheen huolehtimisesta köyhyyden keskellä. Apu kohtaa sisarensa ja tätinsä kuoleman, mutta selviytyy, varttuu ja viisastuu.

## Vastaanotto
*Tien laulua* pidettiin Cannesin elokuvajuhlilla aluksi primitiivisenä, mutta kriitikko André Bazin suostutteli tuomariston antamaan elokuvalle erikoispalkinnon. Elokuva sai muitakin palkintoja. Elokuvan myötä intialainen elokuva teki kansainvälisen läpimurron.

Vuonna 1979 kolmekymmentä suomalaista elokuva-arvostelijaa ja -asiantuntijaa teki kukin luettelon kaikkien aikojen sadasta merkittävimmästä elokuvasta, ja *Tien laulu* oli mukana yhdeksässä luettelossa. Peter von Bagh luokitteli elokuvan yhdeksi *[[Elämää suuremmat elokuvat|elämää suuremmista elokuvista]]*.

*[[The New York Times]]in* kriitikot valitsivat *Tien laulun* vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2018 BBC:n kansainvälinen asiantuntijaraati äänesti sen kaikkien aikojen 20 parhaan ei-englanninkielisen elokuvan joukkoon.

## Lähteet
Voittamaton (vuoden 1956 elokuva)

**Voittamaton** on intialainen elokuva vuodelta 1956. Se on keskimmäinen osa Satyajit Rayn  ohjaamasta Bibhutibhushan Bandopadhyayn romaaneihin perustuvasta Apu-trilogiasta. Se kertoo päähenkilönsä, Apu-pojan nuoruusiästä Bengalissa 1920-luvulla.

## Tarina
*Voittamaton* jatkaa Apu-pojan tarinaa siitä, mihin se jäi *[[Tien laulu]]ssa*. Nyt Apun perhe muuttaa Benaresin pyhään kaupunkiin, jossa isä sairastuu. Hän uskoo kylpyjen pyhässä Ganges-virrassa auttavan, mutta ne vain pahentavat hänen tilaansa. Samaan aikaan Apu saa stipendin Kalkutan yliopistoon, mutta äiti haluaisi hänen jäävän kotiin ja opiskelevan papiksi, kuten suvussa on tapana.

## Vastaanotto
Elokuva sai Venetsian elokuvajuhlilla Kultaisen leijonan 1957 ja oli Bafta-ehdokkaana 1958.
 
## Lähteet
Nykyaikainen viisiottelu kesäolympialaisissa 1952 – miesten yksilökilpailu

Nykyaikaisen viisiottelun henkilökohtaiseen kilpailuun Helsingin olympiakisoissa osallistui 51 urheilijaa 19 maasta. Samassa yhteydessä suoritettiin myös joukkuekilpailu.

## Lähteet
* Tulokset puolan kielellä
* http://www.sports-reference.com/olympics/summer/1952/MOP/mens-individual.html